runetrust/blame-folketinget-dk huggingface dataset:
Søren Kolstrup (EL), 1999-03-25:
kan man se ingredienserne: 2-Bromo-2-Nitropropan-1,3-Diol. Javel, der er sandelig mærkning, og så kan man jo klare problemet ved at have effektliste 1997 med, for man er jo en fri forbruger, der er godt tilfreds med mærkningen.
Morten Østergaard (RV), 2011-04-12:
Derfor giver det lidt mindelser om den debat, vi havde, dengang regeringen og Dansk Folkeparti blev enige om, at alle pensionister, der skulle til udlandet i længere tid, skulle orientere deres kommune om, at de tog af sted, og hvornår de kom hjem, og hvis de ændrede det undervejs, skulle de også orientere kommunen.
Poul Erik Christensen (RV), 2007-01-18:
Men min vurdering er jo, at når vi har en regering, som brandskatter lønmodtagerne på deres arbejdsindtægter, er det klart, at så er der mange, der vælger skattebegunstigede opsparinger, fordi de selvfølgelig har en forventning om, når vi nu om ikke længe får et skifte, hvor VK-regeringen er blevet fortid, at der kommer nye til, der mener, at det er vigtigt, at vi lemper beskatningen væsentligt på arbejdsindkomster.
Peder Hvelplund (EL), 2025-05-06:
For som jeg har nævnt i flere af mine bemærkninger, synes jeg jo, at problemstillingen let kan blive den, at hvis vi nøjes med kun at skaffe mere viden og tale om problemstillingerne og ikke samtidig anvise muligheder for og ressourcer til både diagnosticering og behandling, så risikerer vi jo i stedet for at skabe den problemstilling, at der er kvinder, som oplever lang ventetid for både at kunne blive diagnosticeret og blive behandlet.
Margrethe Vestager (RV), 2009-04-16:
Der er desværre for mange forsonlige ord til taletiden i dag, men jeg skal bare nævne én sætning: Vi bør tale åbent, og vi er alle ansvarlige for at administrere ytringsfriheden på en sådan måde, at vi ikke opfordrer til had og ikke er skyld i splittelse i vores samfund.
Pernille Rosenkrantz-Theil (EL), 2004-02-24:
De oplysninger er fuldstændig nødvendige for, at man kan langtidsplanlægge i forhold til henholdsvis Færøernes og Grønlands økonomi, og derfor skal de oplysninger selvfølgelig være tilgængelige for henholdsvis Færøerne og Grønland. Derfor forstår vi ikke afvisningen.
Carsten Hansen (S), 2002-02-06:
Dem har dagspressen åbenbart fået fat i. Jeg er meget interesseret i det svar, der skal gives til fru Anne Baastrup, om den aftale, der ligger mellem parterne, i forhold til handlingsplanen 2005 om rent arbejdsmiljø, men også det, som også forskere udtaler, at registreringen af farlige, kemiske produkter nu skal sættes i stå.
Margrethe Vestager (RV), 2005-06-02:
Vi har jo selvfølgelig måttet konstatere, som alle partier uden for koalitionen af Dansk Folkeparti, Venstre og Konservative har måttet konstatere, at det, som Dansk Folkeparti, Konservative og Venstre først har besluttet, kan der ikke rokkes ved.
Elsebeth Gerner Nielsen (RV), 2005-03-02:
Hvis det kunne betyde, at der var et menneske, der f.eks. kunne få sociale ydelser, få lov til at arbejde eller på anden måde få adgang til vores velfærdssystem, kunne jeg godt se det problematiske i det, men man opnår jo ingen rettigheder overhovedet ved at få forlænget et visum, ingen.
Keld Albrechtsen (EL), 2003-10-23:
Jeg vil godt spørge hr. Erik Mortensen, om det, vi oplever i øjeblikket, ikke i virkeligheden er udtryk for en stadig stigende arrogance fra regeringsbænkenes side, en stadig mere aggressiv tone over for en opposition, der forlanger at få besvaret nogle spørgsmål, en opposition, der ikke bare vil godkende en aftale, før den ved, hvad aftalen rent faktisk indebærer.
Kenneth Kristensen Berth (DF), 2016-04-21:
Men jeg vil bare prøve sådan at indkredse, hvad det er, ordføreren mener vi kan gøre ad national vej for at imødegå det her – altså når man tværtimod siger, at Europa-Kommissionen strammer skruen om et land som f.eks. Finland, der har betrådt samme vej som Danmark.
Peter Hummelgaard (S), 2020-02-04:
Men vi er selvfølgelig også nødt til at forholde os til den politiske virkelighed, der er i Europa lige nu, og den er, at vi i Danmark – helt sikkert også fordi vi har det system, vi har, som på mange stræk adskiller sig fra de andre systemer – står ret alene med de her synspunkter.
Anders Samuelsen (RV), 2001-04-19:
Tværtimod er jeg sikker på, at vi øger risikoen for dårlig service, når vi ender oppe på, som man nogle steder har gjort, at hjemmehjælpsområdet har en konfrontationstid, som kun ligger omkring 50 pct. Resten går med at udfylde skemaer, lave administration, gå til møder og til transport.
Jørgen Arbo-Bæhr (EL), 2006-03-28:
Når nu ministeren snakker så meget om forberedelse til at bosætte sig i et nyt land, kunne jeg godt tænke mig at høre, hvordan ministeren vil sikre, at de mennesker, som så vil blive omfattet af det her, får muligheder for i deres hjemland dels at lære sproget, dels at lære kulturerne at kende, altså ud over det, at man kan købe en film – i Holland kan man købe den film, der er basis for prøverne, for 500 kr.
Line Barfod (EL), 2010-11-30:
Hvorfor er det, at man ikke hellere vil sikre, at folk får nogle gode muligheder for at få noget uddannelse, opkvalificering, og at man samtidig sørger for, at kommunerne har penge nok, så de ikke behøver at fyre deres ansatte og få arbejdsløse i løntilskudsjob i stedet?
Ole Sohn (SF), 2006-01-17:
Dansk Folkeparti har jo sagt fra starten, at det ikke bliver med Dansk Folkepartis stemmer, efterlønsordningen forringes, men nu er Dansk Folkeparti løbet fra det tilsagn og er kommet med et forslag, som helt målbevidst rammer de dårligst stillede på arbejdsmarkedet.
Benedikte Kiær (KF), 2010-12-08:
Og når vi taler om, at vi har lavet en gennemfinansieret skattereform, hvor vi bl.a. har fjernet mellemskatten, er det jo ikke kun de rigeste, vi går ind og letter skatten for, det er faktisk almindelige lønmodtagere som f.eks. sygeplejersken og LO-medarbejderen.
Morten Østergaard (RV), 2006-01-20:
Vi må også for lige at illustrere det nævne, at vi havde en sag for nylig, hvor en irakisk flygtning, som bor her i landet, blev nægtet familiesammenføring med sin herboende danske kone og barn, og der stod i afslaget fra udlændingemyndighederne, at der intet var til hinder for, at familien kunne tage ophold i Irak, på trods af at Udenrigsministeriet på sin hjemmeside fraråder alle danske statsborgere at opholde sig i Irak; de skal tage hjem med det samme.
Anders Samuelsen (LA), 2013-06-27:
Det anser Liberal Alliance for at være et grundvilkår for et velfungerende Danmark og et velfungerende sundhedsvæsen, hvor Forhandlingsdanmark bygger på ligeværdighed og aftaler på ligeværdige vilkår, som aftalernes parter så føler medejerskab for og loyalt overholder – ellers får vi øvdage hos den trynede forhandlingspart.
Hans Kristian Skibby (DF), 2018-11-08:
Det var jo sådan, at man i juni måned 2017 nedsatte et forenklingsudvalg, som skulle arbejde med nye anbefalinger til, hvordan man kunne få nogle bedre, ikke enstrenget, men i hvert fald med færre strenge, erhvervsindsatsinitiativer rundtomkring i det ganske land.
Thor Gunnar Kofoed (V), 2003-12-12:
Det er ikke det, der gør, at vi får arbejdsløshed. Derimod er Socialdemokratiets finanslovforslag inden for landbrugsområdet klart et bevis på, at det skaber massearbejdsløshed blandt slagteriarbejdere og mejeriansatte og andre inden for landbrugserhvervet.
Søren Espersen (DF), 2012-01-20:
Jeg kan sige, at jeg har været meget grundig med hensyn til at gå Infomedia igennem fra de sidste 10 år, og jeg har ikke læst ét indlæg eller hørt én udtalelse fra udenrigsministeren eller fra hans partifælle hr. Holger K. Nielsen, hvor man på mindste måde har kritiseret Mubarak.
Karina Adsbøl (DF), 2015-01-22:
Der er bred enighed om nu at sigte mod, at mindst 12 pct. af de beskæftigede ved nybyggeri og renovering, som støttes af Landsbyggefonden, skal være elever i praktik, samt at følge udviklingen og etableringen af praktik- og elevpladser som led i partnerskabsaftalerne.
Lars Løkke Rasmussen (V), 2007-12-12:
Herudover er det på nuværende tidspunkt alt for tidligt at gå nærmere ind i drøftelserne om kommunernes økonomi for 2009, men det er klart, at hvis kommunerne budgetterer med en højere vækst end aftalt - sådan som det er sket i 2008 - så har det jo den helt automatiske konsekvens, at der er mindre at gøre godt med på et senere tidspunkt under hensyntagen til de rammer, der er for væksten i de offentlige forbrugsudgifter i 2015-planen.
Rosa Lund (EL), 2021-01-22:
Jeg er overbevist om, at det var helt rigtigt at stemme imod alle de stramninger, nok til stor skuffelse for hr. Ole Birk Olesen, som jeg ellers har været overraskende enig med de sidste par dage; så derfor er det måske meget fint, at vi lige får fremhævet nogle uenigheder her i salen i dag.
Bjarne Corydon (S), 2014-12-17:
Og det, der er karakteristisk ved debatten om de forhold, er, at det ikke bare er mig, at det ikke bare er regeringspartierne, at det ikke bare er regeringens støttepartier, det er jo også partier i den borgerlige blok, der efterlyser, at Venstre giver tilsvarende konkrete svar på, hvordan Venstre agter at håndtere de her problemstillinger.
Thor Pedersen (V), 2005-12-14:
Med hensyn til det, der blev spurgt om i forbindelse med forebyggelse, vil jeg sige, hvis jeg må have lov til det – i forhold til den tid, jeg plejer at tale, så er det altså meget, meget kort: Jo, det er rigtigt, at forebyggelse er en kæmpe udfordring, men også dér er der et fælles ansvar.
Karsten Lauritzen (V), 2012-01-17:
Men jeg vil godt tage fat i dette med, at fru Pernille Skipper først siger, at man må træffe nogle upopulære beslutninger, man må være upopulistisk, man må se på det her fordomsfrit, og når så fru Pernille Skipper får et åbent spørgsmål om, hvem det så er, der sidder i fængsel for lang tid, hvem det er, der idømmes for lange fængselsstraffe, vil hun ikke svare på det.
Rikke Hvilshøj (V), 2000-05-09:
Hvis jeg igen skal starte bagfra med fru Annie Lunde Hansen: I hvert fald fra Venstres side har der ikke været forslag om, at den almene boligsektor skal nedlægges. Jeg har blot konstateret, at vi har 500.000 almene boliger, og jeg tror sagtens, de kan løse de boligsociale problemer, der måtte være.
Helene Brydensholt (ALT), 2024-10-23:
Derfor vil jeg egentlig gerne spørge ministeren, om ministeren vil sikre – og jeg hører så, at ministeren i svaret siger, at man gerne vil kigge på nogle alternativer, så man måske ikke vil spare på det i år – at man ikke fremadrettet vil lave nedskæringer på det her område, men tværtimod måske tilføre flere ressourcer til området.
Jacob Mark (SF), 2016-10-13:
Uanset hvor man kommer fra, og hvordan man ser ud, eller hvad man hedder, så er de danske daginstitutioner for alle, og jeg frygter ligesom Alternativet, at det her kan være med til at skabe et A- og et B-hold, især hvis det bliver starten på et skred, hvor man åbner op for, at man kan reservere alle pladser til en bestemt gruppe i bestemte institutioner i Danmark.
Margrethe Vestager (RV), 2001-03-27:
Jeg tror, det er meget afgørende, at de bemærkninger, som er faldet fra Folketingets talerstol i dag, også bliver formidlet i forhold til den fortsatte kvalificering og anerkendelse af nødvendigheden af ikke kun af deres faglighed, men også af samspillet mellem de forskellige fagligheder, mellem hjælpere, assistenter, sygeplejersker og læger, sådan at vi samlet set, også via uddannelsessystemet, bidrager til, at vi får et sundhedsvæsen, som lever op ikke kun til de faglige krav, man må forvente, men også til den omsorg og til den etik, som jeg tror at alle danskere har som en naturlig forudsætning for deres tillid til det danske sundhedsvæsen.
Jakob Ellemann-Jensen (V), 2019-03-28:
Begge synspunkter er jo helt legitime afhængigt af udgangspunkt, men der har jeg altså valgt, at vi er på den balance, der er i midten, med at tage hensyn til vores rene luft og at gøre noget ambitiøst her, samtidig med at vi sikrer, at vi ikke bare skal udsende et girokort til alle erhvervsdrivende i Danmark med det samme.
Eva Kjer Hansen (V), 2008-04-29:
Jeg vil sige til hr. Ole Vagn Christensen, at det jo nu engang må være sådan, at når et udvalg har leveret gode ideer til, hvordan og hvorledes vi skal gribe tingene an, har vi efterfølgende en politisk diskussion om, hvorvidt vi er enige i de anbefalinger, der kommer fra udvalgets side.
Lars Løkke Rasmussen (M), 2025-03-27:
Hvis man vil opgøre sin udviklingsbistand som udviklingsbistand efter OECD's regelsæt, altså ved at DAC'e det, så er man jo nødt til at følge de retningslinjer, efter hvilke der udbetales udviklingsbistand, og der er der ikke mulighed for at lave sådan et skarpt noget for noget-princip og skrive det ind i udviklingspolitiske aftaler.
Jens Peter Vernersen (S), 2010-02-24:
Den besvarelse svarer langtfra til det, som Finansministeriet selv har beskrevet i sin publikation »Mod nye mål«, hvor man jo skriver i baggrundsrapporten, på side 46-47, at hvis det er sådan, at man har en nulvækst, betyder det, at man har en tilbagegang, og at den meget nemt kan beregnes til at omfatte cirka 40.000 medarbejdere over disse 3 år.
Karsten Lauritzen (V), 2008-04-21:
I forslaget henviser man også til, at man i andre lande har et særligt dyreværnspoliti eller -korps, bl.a. i USA og England, men mig bekendt er disse korps private korps, der samarbejder med enhedspolitiet i det pågældende land og ingen selvstændige magtbeføjelser har.
Pernille Rosenkrantz-Theil (EL), 2004-04-22:
Men hvis man læser videre i rapporten, står der også - og det er det, der står i bemærkningerne til forslaget, bare for at opklare tingene for dem, der ikke lige sidder med det foran sig - at homoseksuelle forældre i mange tilfælde har været bedre til at tackle de svære pubertetsår og problemer med mobning, fordi de er mere opmærksomme på, at børnene måske er lidt skæve i forhold til resten af samfundet.
Keld Albrechtsen (EL), 2000-11-16:
Så det, Dansk Folkeparti forestiller sig, er dybt usammenhængende og umuligt. Og den reelle konsekvens af Dansk Folkepartis politik vil være, at endnu flere mennesker vil stå på venteliste uden at kunne få en bolig, både folk af dansk oprindelse og de flygtninge, vi også skal sørge for.
Søren Egge Rasmussen (EL), 2016-10-12:
Så jeg vil godt høre, om det ikke er et rimeligt høringssvar, BL har afgivet, om, at der er et vist minimum af hårde hvidevarer i en nyopført bolig, så der ved indflytning sådan set både er et køleskab, et komfur og en emhætte, så man er klar til at lave mad på dag et i den nye bolig.
Maria Reumert Gjerding (EL), 2017-11-30:
Så hvis man får lov til at bruge sten eller bygge en mur, er det så ordførerens opfattelse, at man skal forsøge at dække det til, så det netop passer ind i landskabet, eller er det noget, man individuelt kan vælge at gøre og så på den måde jo ændre landskabet og vores naturs udtryk?
Line Barfod (EL), 2011-02-22:
Det bliver fremhævet i alle internationale evalueringer, hvor stor betydning det har haft for Danmarks indsats mod menneskehandel, at man har fået et sådant videncenter, der både står for at sørge for al den viden, der er på området, og også sørger for koordineringen af indsatsen på forskellige områder med de mange aktører, der er.
Benny Engelbrecht (S), 2017-02-01:
Derfor bliver jeg nødt til at anholde også noget af det, som ministeren her siger, og noget af det, som ministeren ikke tager stilling til i forhold til Nina Smiths konklusioner, f.eks. det, at det næppe er her – altså inden for det område, som Nina Smith beskriver i artiklen – at der er mange lavthængende frugter tilbage.
Eva Kjer Hansen (V), 2007-05-10:
Derved får vi jo skærpet opmærksomheden omkring de vilkår, der gør sig gældende, og dermed forhåbentlig også en diskussion om, hvorvidt der er rimelighed i det, kommunen tilbyder i forhold til at give de handicappede valgmuligheder og god mulighed for at udnytte muligheden i hjælpeordningerne.
Martin Lidegaard (RV), 2019-10-24:
Men så kunne jeg bare godt tænke mig at slutte af med at spørge her: Er der ifølge ministerens opfattelse omkring bordet i Bruxelles – der sad ministeren sidste mandag med sine kollegaer – en eller anden erkendelse af, at nu, hvor USA trækker sig ud af Syrien, så bliver EU eller Europa nødt til på en eller anden måde at steppe op?
Peter Juel Jensen (V), 2011-03-31:
Der er nogle seminarier, der har mange linjefag, og der er nogle, der har færre, der er nogle seminarier, der har været ude at fyre lærere og så har ansat meget administrativt personale, der er nogle seminarier, som har skemaer, der indebærer, at man har mange timer i én periode og ganske få timer i andre perioder.
Samira Nawa (RV), 2026-01-06:
For det, som Enhedslisten lægger op til med beslutningsforslaget, er, at der skal lægges en plan, så borgerne derude ved, hvad de har at gøre godt med, så man netop kan kigge på sin økonomi og kan tage stilling og træffe beslutninger på et oplyst og gennemsigtigt grundlag, også langt ud i fremtiden.
Mette Frederiksen (S), 2008-02-07:
Desværre har det vist sig, at behandlingsgarantien ikke bliver overholdt i en række af landets kommuner, og jeg møder faktisk ofte misbrugere, der kan fortælle om behandlingsforløb, der på ingen måde har levet op til de kvalitetskrav, som man burde kunne forvente i et velfærdssamfund i 2008.
Torben Hansen (S), 2008-05-14:
Den har åbenbart ikke virket, så jeg synes, at det her til fulde viser, at det aftalesystem, man har, ifølge hvilket man skal nå op på de 30.000 ha, åbenbart ikke virker, når ikke engang miljøministeren som tidligere politisk ordfører kunne drømme om at kaste sig ind i det, hvilket reelt er, hvad der er sket.
Jann Sjursen (KRF), 2002-03-21:
Og vi mener, at de evalueringer, der blev foretaget under den tidligere regering, både af Indenrigsministeriet selv og også fra kommunernes side, taler klart imod endnu et eksperiment på dette område, så meget desto mere som de satser, som regeringen opererer med, i øvrigt også er lavere end de satser, som gjaldt under SR-regeringen, især når vi taler om starthjælpen.
Marlene Harpsøe (DD), 2023-04-12:
Her er flere kommuner på bl.a. ældreområdet blevet til frikommuner og blevet fritaget for udvalgte paragraffer i lovgivningen med henblik på at tænke nyt og prøve deres arbejde af på nye måder og med henblik på at forsøge at løse nogle af de velfærdsudfordringer, som kommunerne og samfundet står over for.
Kim Christiansen (DF), 2011-01-13:
Forhåbentlig vil det have en større præventiv effekt, så vi, som også hr. Karsten Nonbo var inde på, kan følge op på de ganske flotte tal, vi har for 2010, med det laveste antal dræbte i trafikken i mange, mange år. Så kan man også sige, at det virker lidt grotesk, at hvis man glemmer sit togkort, koster det 750 kr., men hvis man sidder og sms’er med 110 km/t. ude på motorvejen, koster det 500 kr. Så der er mange gode grunde til, at det her bødekatalog bliver revideret og bliver mere nutidigt. Det er også glædeligt, synes jeg, at man strammer lidt op over for cyklister.
Ole Stavad (S), 2001-04-24:
Vi er selvfølgelig også parat til at diskutere, om der er behov for nogle justeringer og nogle forbedringer i forhold til det eksisterende. Men hvis jeg må vende mig hen mod de regler, som vi har i det eksisterende, så er det som sagt Forbrugerombudsmanden, der fører tilsyn med overholdelse af markedsføringsloven, hvor vi i dag har reglerne.
Mohammad Rona (M), 2023-04-20:
Hvis vi skal nå de 70 pct. i 2030, skal vi også i gang nu, og hvis vi så ikke gør det med transportbranchen og vi så ikke får de her 0,4 millioner ton i 2030, skal vi bare have fat i en anden branche eller gøre det endnu værre for måske landbruget for den sags skyld.
Tina Nedergaard (V), 2002-11-28:
I Venstre støtter vi således delvis intentioner i forslaget, men vi er uenige i, at regeringen skal sikre et vist køb af den ene eller den anden vare, da det netop ikke er fri konkurrence, og så ønsker vi at afvente regeringens to rapporter, som vi har forventning om vil give os større viden og nogle flere svar på de mange spørgsmål, udviklingen i øjeblikket medfører.
Ole Stavad (S), 2005-06-02:
I løbet af de næste 14 dage vedtager vi den her strukturreform, og når vi kommer frem til den 17. juni – eller hvornår det nu er – hvor det hele er vedtaget, så står vi i den groteske situation, at så er der ingen – ingen – hvis man hos regeringen og regeringspartierne har talt sandt, der aner noget om, hvilke økonomiske muligheder de, der skal løse opgaven, har til rådighed.
Jakob Ellemann-Jensen (V), 2020-05-12:
Det virker ret oplagt, at det har en eller anden form for betydning, når afstandskravet bliver halveret fra 2 m til 1 m, både for smitterisikoen og for, om der potentielt kunne være mulighed for at genåbne flere arbejdspladser, sende 1. og 2. g'erne tilbage, åbne højskolerne, åbne museerne, åbne grænsen, som fortsat holdes lukket, eller noget andet.
Karen Hækkerup (S), 2014-01-30:
Jeg tror, at vi alle sammen er lykkelige for vores grundlov og for den beskyttelse, den giver os som individer, og lige så ærgerlige er vi nok os alle sammen over, at det lige præcis betyder, at de mennesker, som vi egentlig gerne ville sørge for ikke kunne være ude i et eller andet boligområde, kan være der.
Lotte Rod (RV), 2024-11-21:
Nogle gange skal vi godt nok høre på meget som politikere, så jeg har bare lyst til at sige her fra talerstolen, så alle, der sidder derude og følger med, har hørt det, at især i fru Marlene Harpsøe og i fru Kirsten Normann Andersen har vi nogle sindssyg dygtige og dedikerede ældreordførere.
Morten Messerschmidt (DF), 2021-03-10:
Nej, det eneste, jeg fortryder, er, at vi ikke overlader endnu mere til markedet – altså at vi ikke i langt højere grad taler dansk landbrug op og siger, at hvis hele verden producerede med samme CO 2 - og metanaftryk, klimagasaftryk, pr. produceret enhed som Danmark, så ville kloden have det klimamæssigt langt bedre.
Rune Lund (EL), 2007-04-20:
At Det Konservative Folkeparti så ikke vil kigge på Tønder og Tinglev, synes jeg, man skulle overveje en ekstra gang, for det er en strækning, som er meget interessant for den godstrafik, som så ikke behøver at køre hele vejen op til Bramming og så hen over Kolding og så ned sydpå igen, men kan køre langs grænsen i stedet for.
Rosa Lund (EL), 2020-06-02:
Svaret må i stedet være at bidrage til, at der skabes langsigtet, bæredygtig udvikling, fred, arbejdspladser, boliger og infrastruktur i nærområderne, samtidig med at vi bidrager til, at menneskerettighederne respekteres, både ved EU's ydre grænser og over for det lille mindretal af asylansøgere, der skulle nå hele vejen frem til Danmark.
Marianne Jelved (RV), 2001-05-16:
Og så omkring dialogen: Det er ikke sikkert, at dialogen bliver særlig frugtbar mellem Venstre og Det Radikale Venstre, men nu er Venstre altså heller ikke folket, og den dialog, jeg sagde, vi skal have, var mellem folk og politikere, og jeg er glad over, at der er andre end Venstrefolk at være i dialog med.
Charlotte Fischer (RV), 2007-05-11:
Og så ville jeg egentlig spørge: Når der så nu sættes et arbejde i gang i Sundhedsstyrelsen, hvor det handler om at hente mere viden ind, hvilken indflydelse kan det så have på eventuelle etiske overvejelser – for man kunne jo godt sige, at enten er man etisk imod, eller også er man for?
Stine Brix (EL), 2018-04-19:
Det er helt fundamentalt og helt afgørende, at det, man gør, er at sikre, at der er de rigtige rammer i kommunerne og de rigtige midler, så man kan sikre en hurtig genoptræning, og det gælder selvfølgelig både for de patienter, der kommer via sygehuset, og dem, der kommer via deres egen læge.
Preben Rudiengaard (V), 2011-02-03:
Så er det også sådan, at når man får fat i de ulovlige lægemidler – og der er nogle af dem, der fuldstændig plagierer originalprodukternes varemærke og indpakning osv. – jamen, så skal de virksomheder, som producerer de her midler, også have mulighed for at kigge dem efter i kortene og identificere, hvad det er for noget.
Thomas Jensen (S), 2011-11-29:
Lad mig sige det sådan her: Jeg tror nu nok, at en regering – som er rigtig presset på at skulle finde nogle penge for at få statsbudgettet til at hænge sammen, simpelt hen fordi man har overtaget en økonomisk ruin efter den højreorienterede regering – hvis der lå et provenu her, der var højere, så nok også ville skrive det her i forslaget.